
TEMPLET  I  NAUVOO. 

El'ter  James  Talmadge:  The  house  ol'  the  Lord. 

Lifter  deres  Uddrivelse  fra  Missouri  vendte  de  landflygtige 
Mormoner  deres  Ansigt  mod  Ost,  gik  over  Mississippi  og  ned- 
satte sig  i  og  omkring  den  lille  og  ubetydelige  By  Commerce 
i  Hancock  County  i  Illinois.  Folket  viste  igen  deres  vidunder- 
lige Evne  til  at  rejse  sig  med  fornyede  Kræfter,  og  uden  To- 
ven tog  de  fat  paa  at  bygge  nye  Hjem  og  et  Tempel.  Forst  i 
Juni  1839  var  Husene  under  Bygning,  og  snart  var  Landsbyen 
forvandlet  til  en  Stad.  Denne  deres  nye  Boplads  gav  de  Hel- 
lige Navnet:  Nauvoo,  hvilket  for  dem  betod  alt,  hvad  Navnet 
»Den  skonne  Stad«  udtrykte.  Den  laa  kun  nogle  faa  mile  fra 
Quincy  ved  en  Slyngning  af  den  majestætiske  Flod,  der  om- 
gav den  med  Vand  paa  de  tre  Sider.  Den  syntes  at  hvile  lunt 
og  godt  i  »Vandenes  Faders«  mægtige  Arm. 

Den  bedste  og  mest  passende  Plads  inden  for  Stadens  Om- 
raade  blev  som  bestemt  udvalgt,  kobt  og  lagt  ud  til  Tempel- 
grund. Hjornestenene  blev  lagt  den  6.  April  1841  —  den  Dag, 
da  Kirken  gik  ind  i  det  tolvte  Aar  af  sit  mojsomme,  men  dog 
sejrrige  Lob.  Den  sydostlige  Hjørnesten  blev  anbragt  paa  sin 
Plads  under  direkte  Tilsyn  af  det  forste  Præsidentskab,  og 
over  den  udtalte  Præsidenten  folgende  Velsignelse: 

»Denne  Hjornesten  er  nu  ved  det  forste  Præsidentskabs  Re- 
præsentation behorig  nedlagt  til  Ære  for  den  store  Gud,  og 
maa  den  blive  der,  til  den  ganske  Bygning  er  fuldendt,  og 

maa  denne  blive  fuldendt  hurtigt,  at  de  Hellige  maa  have  et 
Sted  til  at  tilbede  Gud,  og  at  Menneskenes  Son  maa  have  et 
Sted,  hvortil  han  kan  hælde  sit  Hoved.« 

Sidney  Rigdon,  Medlem  af  det  forste  Præsidentskab,  ud- 
talte derpaa  folgende: 

»Maa  de,  der  er  beskæftiget  med  at  rejse  dette  Hus,  blive 
bevaret  for  alt  ondt,  medens  de  arbejder  paa  dets  Opforelse, 
indtil  alt  er  fuldendt  i  Faderens,  Sonnens  og  den  Helligaands 
Navn.  Saaledes  ske  det.  Amen.« 

Efter  et  Ophold  paa  en  Time  samledes  Folket  igen,  og  de 
øvrige  Hjørnestene  blev  lagt  i  den  gengivne  Orden. 

Nauvoo  Tempel  blev  bygget  af  Folket,  som  frivilligt  ydede 
baade  Tiende,  Pengebidrag  og  Arbejde.  Storste  Delen  af  Ar- 
bejdet blev  udfort  af  Mænd,  der  ydede  Tiende  i  Form  af  Tid 
og  gav  deres  Arbejdskraft  i  det  mindste  een  Dag  af  hver  ti 
til  Arbejdet  paa  Templet. 

Arbejdet  skred  langsomt  frem,  men  uden  nogen  bemærkel- 
sesværdig Afbrydelse,  og  denne  Kendsgerning  er  over- 
raskende, naar  man  tager  de  mange  ugunstige  Forhold  i  Be- 
tragtning. De  Hellige  havde  kun  faaet  forelobig  Pusterum  for 
Forfolgelsen,  og  som  Templet  rejste  sig,  tiltog  Modstanden. 

Hvad  Templet  angik,  var  Interessen  blevet  vakt  og  Ener- 
gien opflammet  gennem  en  Aabenbaring,  ved  hvilken  Herren 
havde  kundgjort  sin  Villie  og  den  himmelske  Lovs  Forholds- 
regler med  Hensyn  til  Daab  for  de  dode. 

Man  vil  erindre,  at  der  ingen  Foranstaltninger  var  truffet 
til  Udforeisen  af  denne  Ceremoni  i  Kirtlands  Tempel,  thi  da 
denne  Bygning  blev  rejst,  var  der  intet  vedrorende  dette  ble- 
vet aabenbaret  i  vore  Tider.  Den  19.  Januar  i  Aaret  1841 
havde  Herren  talt  gennem  Profeten  og  klargjort  Nødvendig- 
heden af  et  helligt  Hus  med  dets  Dobefont  i  særlig  Grad  til 
Fordel  for  de  dode.  Saa  ivrige  var  de  Hellige  efter  at  udføre 
Arbejdet  for  deres  dode,  at  for  Templets  Mure  endnu  var  ret 
meget  hævet  over  Grunden,  var  Arbejdet  med  at  udfore  en 
Font  allerede  i  fuld  Gang.  Den  8.  November  1841  var  Fonten 
færdig  til  Indvielse,  og  denne  Ceremoni  blev  udfort  af  Prosi- 
( lenten  selv. 

Saaledes  var,  længe  for  Templets  Fuldendelse,  Arbejdet 
med  at  udfore  Ordinancer  i  fuld  Gang  inden  for  dets  Mure. 
Fonten  var  omgivet  af  en  forelobig  Mur. 

En  Beskrivelse  fra  Joseph  Smiths  Ha  and  folger: 

»Døbefonten  er  beliggende  i  Midten  af  Kælderetagen  under 
Templets  Hovedhal.  Den  er  bygget  af  Fyrretræ,  oval  i  Form, 
sej  sten  Fod  lang  fra  Ost  til  Vest  og  tolv  Fod  bred,  syv  Fod 
boj  fra  Grunden,  Bassinet  fire  Fod  dybt.  Siderne  er  prydet 
med  smukt  Billedskærerarbejde  i  antik  Stil.  En  Trappe  med 


TEMPLET  1   NAUVOO. 


NAUVOOS  TEMPEL. 

Nauvoo  Tempel,  bygget  i  Nauvoo  i  Staten  Illinois,  var  det 
andet  Tempel,  der  blev  opfort  i  denne  Uddeling.  Det  blev  paa- 
begyndt i  Aaret  1841  og  fuldendt  i  1846.  I  det  blev  for  forste 
Gang  i  vore  Tider  forfærdiget  et  Døbefont  til  Daab  for  de 
døde. 

Paa  Grund  af  religios  Intolerance  og  voldsomme  Forfølgel- 
ser var  en  almindelig  Udvandring  af  Folket  begyndt,  før 
Templet  blev  fuldendt,  —  dog  ikke  før  mange  havde  modtaget 
deres  Velsignelser  og  Begavelser  deri.  Længe  før  Bygningen 
blev  indviet  som  et  hele,  var  visse  Dele  af  Templet  blevet 
indviet  til  at  udfore  Ordinancer. 

I  Aaret  1848  blev  Templet  delvis  ødelagt  af  Ild,  og  i  1850 
blev  Ruinerne  af  Murene  omstvrtet  af  en  Tornado. 


Gelænder  forer  paa  den  nordlige  og  den  sydlige  Side  op  paa 
og  ned  i  Bassinet. 

Fonten  hviler  paa  tolv  Okser,  fire  paa  hver  Side  og  to  ved 
hver  Ende,  med  Hovederne,  Skuldrene  og  Forbenene  uden  for 
Fonten.  De  er  udskaarne  af  sammenlimede  Fyrreplanker  og 
modelerede  efter  den  smukkeste  femaarige  Tyr,  der  var  at 
finde  i  Landet,  og  -de  er  et  udmærket  Billede  af  Originalen. 
Hornene  blev  formede  efter  de  mest  fuldkomne  Horn,  der 
kunde  opdrives. 

Okserne  og  den  ornamentale  Udsmykning  af  Fonten  blev 
udskaaret  af  Ældste  Elijah  Fordham  fra  New  York,  og  Ar- 
bejdet tog  otte  Maaneder.  Fonten  blev  omgivet  af  en  forelobig 
Bindingsværksbygning,  saa  lav,  at  Tommeret  til  Templets 
forste  Etage  blev  lagt  oven  over  den.  Vandet  skaffedes  fra  en 
tredive  Fod  dyb  Brond  i  den  ostlige  Ende  af  Kælderetagen.« 

Foruden  Daabsværelset  blev  andre  Dele  af  Templet  ind- 
rettet til  forelobig  Afbenyttelse,  medens  der  endnu  arbejde- 
des paa  Murene,  og  Sondag  den  30.  Oktober  1842  blev  der 
afholdt  en  almindelig  Forsamling  deri.  Dette  nævnes  som  det 
forste  Mode,  der  blev  holdt  i  Templet.  Senere  afholdtes  andre 
Moder  i  den  ufuldendte  Bygning,  og  til  Trods  for  den  vold- 
somme Modstand  fra  Fjender  ude  fra,  og  til  Trods  for  den 
endnu  storre  Hindring,  der  opstod  ved  den  apostatiske  Aand, 
der  lagdes  for  Dagen  af  nogle  inden  for  Kirken,  skred  Ar- 
bejdet mægtigt  frem. 

Det  blev  ikke  Joseph  Smith,  Profeten,  eller  Hyrum  Smith, 
en  Gang  Raadgiver  i  det  forste  Præsidentskab  og  senere  Kir- 
kens Patriark,  tilladt  at  leve  og  se  Bygningens  Fuldendelse. 
Den  27.  Juni  1844  faldt  disse  Guds  Mænd  som  Ofre  for  Snig- 
morderes Kugler  i  Karthage  i  Illinois.  Hvor  tungt  et  Slag  og 
hvor  grusom  en  Sorg  end  de  Hellige  modtog  ved  deres  Lede- 
res Martyrdod,  viste  det  næppe  nogen  paaviselig  Standsning  i 
Kirkens  Arbejde.  To  Uger  efter  den  frygtelige  Begivenhed 
blev  Arbejdet  paa  Templet  genoptaget,  og  fra  den  Tid  indtil 
Arbejdets  Fuldendelse  blev  der  taget  fat  med  voksende  Kraft 
og  Bestemthed.  Faa  Maaneder  før  sin  Martyrdod  havde  Pa- 
triarken H}Tum  Smith,  der  var  Medlem  af  Tempel-Komiteen, 
henvendt  et  Opraab  til  Kvinderne  i  Kirken  og  bedt  dem  om 
et  ugentlig  Bidrag  af  en  Cent  til  Brug  ved  Kob  af  Materialer, 
særlig  Glas  og  Som,  til  Templet.  Der  skrives,  »at  der  viste  sig 
snart  en  stor  Iver  blandt  Sostrene  efter  at  betale  deres  Skærv, 
og  næsten  alle  betalte  et  Aars  Bidrag  paa  Forhaand.« 

Kirkens  Arkiver  for  Aarene  1844—45  indeholder  Hentyd- 
ninger til  Arbejdets  Fremgang. 

Den  24.  Maj  1845  blev  Topstenen  lagt  under  en  betagende 
Ceremoni  under  Ledelse  af  Brigham  Young  og  andre  Med- 

lemmer  af  de  tolv  Apostles  Raad.  Efter  at  Topstenen  var  be- 
hørig lagt,  sagde  Præsidenten: 

»Den  sidste  Sten  er  lagt  paa  Templet,  og  jeg  beder  den  Al- 
mægtige i  Jesu  Navn  at  beskytte  os  paa  dette  Sted  og  op- 
holde os,  til  Templet  er  fuldendt,  og  vi  alle  har  faaet  vore 
Begavelser.« 

Saa  fulgte  det  hojtidelige  og  hellige  Raab:  »Hosianna!  Ho- 
sianna! Til  Gud  og  Lammet!  Amen  og  Amen!«  Dette  blev 
gentaget  anden  og  tredie  Gang,  og  til  Slutning  sagde  Præ- 
sidenten: 

»Lad  det  ske  saaledes  Herre  du  Almægtige.« 


TALE  AF  ÆLDSTE  O.   F.  WHITNEY. 

Dette  Værk  er  enten  et  af  de  storste  Bedragerier  under  So- 
len, eller  ogsaa  er  det  et  af  de  betydningsfuldeste  Foretagen- 
der, som  Gud  nogensinde  begyndte  blandt  den  menneskelige 
Familie.  De  Hellige  burde  vide  med  Vished,  hvilken  af  disse 
to  Slutninger  er  den  rette;  der  skulde  ikke  findes  nogen  Mel- 
lemting for  dem  med  Hensyn  til  disse  to  Yderligheder.  De 
burde  ikke  give  sig  tilfreds,  forinden  de  vidste,  enten  dette 
var  Guds  store  Værk,  det  magelose  og  forunderlige  Værk,  som 
er  omtalt  af  Profeterne,  eller  det  er  et  Bedrageri,  en  Forblin- 
delse og  Snare  for  at  fange  og  vildlede  Menneskene.  Det  er  en 
højtidelig  Forpligtelse,  som  paahviler  de  Hellige  saa  vel  som 
Verden,  al  undersøge  Evangeliets  Bevisgrunde  og  overbevise 
sig  om,  enten  det  ene  eller  det  andet  er  Tilfældet;  thi  enhver 
kan  være  sikker  paa,  at  dersom  dette  er  Guds  Værk,  saa  kan 
man  hverken  staa  sig  ved  at  foragte  eller  stride  imod  det,  ikke 
en  Gang  at  lade  det  være  upaaagtet,  skønt  dette  vilde  være 
bedre  end  at  stride  imod  det.  Dersom  det  er  Guds  Værk,  saa 
kan  Menneskene  ikke  tilintetgøre  det,  men  dersom  det  er  af 
Mennesker,  vil  det  forgaa  af  sig  selv.  Der  maa  være  Overens- 
stemmelse mellem  vor  Bekendelse  og  vor  Vandel,  en  levende 
Tro,  ellers  er  vi  uskikket  til  at  gennemfore  et  saadant  Værk. 

Der  siges,  at  de  forste  Nybyggere  i  Ny  England  (den  ost- 
lige Del  af  De  forenede  Stater)  undertiden  narrede  Indi- 
anerne, naar  de  handlede  med  dem,  og  saaledes  paa  en  be- 
dragerisk Maade  kom  i  Besiddelse  af  deres  Fædres  Land. 
Indianerne  var  saaledes  meget  forundret  over  Krudtets  og 
Skydevaabnenes  Virkninger,  og  i  Betragtning  af  disses  For- 
trin onskede  de  ogsaa  at  lære  Brugen  af  dem.  Nogle  Nybyg- 
gere solgte  dem  Krudt  til  meget  hoje  Priser  og  fortalte  dem, 
at  naar  de  vilde  saa  det  i  Jorden,  saa  vilde  det  vokse  og  bære 

Frugt  ligesom  andet  Fro.  Indianerne  troede  det  og  plantede 
det  formodede  Fro,  Krudtet,  men  hostede  naturligvis  intet, 
fordi  deres  Tro  ikke  var  grundet  paa  Sandhed;  den  kunde 
derfor  ikke  formaa  Himlen  til  at  virkeliggore  deres  Forvent- 
ninger. Der  er  saaledes  mange  Slags  Tro,  og  det  bliver  vor 
Pligt  at  sætte  os  i  Besiddelse  af  den  rette  Tro,  den,  som  vil 
frelse  os. 

Ingen  fornuftig  tænkende  Mand  kan  tvivle  om,  at  Millio- 
ner af  Guds  Bom  baade  lever  og  dor  i  den  Tanke,  at  deres 
Tro  er  den  rette,  skont  deres  Læresystemer  har  været  vidt 
forskellige,  saa  kan  der  ikke  være  Tvivl  om,  at  der  blandt 
dem  alle  fandtes  Mennesker,  som  oprigtigt  troede  paa  dem. 
De  Hellige  indrommer,  at  der  er  en  Del  Sandhed  i  alle  Reli- 
gions-Systemer, som  derfor  vil  forbedre  Menneskene  og  ved- 
ligeholde Troen  paa  et  hojeste  Væsen,  thi  Mennesket  bor  tro 
og  ikke  tvivle.  Tvivl  er  en  Forræder,  som  odelægger  Menne- 
skets Sjæl.  De  Mænd,  som  har  været  fremragende  i  Verden, 
har  troet  paa  Gud  og  ikke  tvivlet.  Gud  har  sagt:  »Alle  Ting 
er  muligt  for  den,  som  tror«,  men  han  har  ikke  givet  nogen 
Forjættelse  til  den,  som  tvivler.  Gud  respekterer  den  oprigtige 
religiose  Tro  hos  enhver  af  sine  Skabninger.  Kan  vi  antage, 
at  han  fordommer  den  uvidende  Hinduer,  som  i  Oprigtighed 
bojer  sig  for  Afguden  af  Træ  og  Sten?  Fornuften,  Barmhjer- 
tigheden og  Retfærdigheden  svarer  Nej!  Den  værste  Slags  Af- 
gudsdyrkelse er  at  tilbede  det,  som  vi  ikke  tro  paa,  eller  paa 
Skromt  gore  noget,  som  vi  ikke  mener  i  Virkeligheden.  Gud 
finder  Behag  i  og  respekterer  et  ærligt  Hjerte,  lad  det  banke 
i  en  Kristens  eller  Afgudsdyrkers  Bryst;  han  afskyr  i  hojeste 
Grad  den  hyklerske  Kristen  eller  Sidste  Dages  Hellig,  som 
gor  Paastand  om  at  være  Kristi  Efterfolger,  som  paastaar  at 
være  fyldt  med  Kærlighed  til  Gud  og  dog  i  sine  Gerninger 
viser,  at  han  er  uværdig  til  det  Navn,  han  gaar  under.  Den 
Sidste  Dages  Hellig,  som  bekender  sig  at  være  en  Efterfol- 
ger af  Jesus  af  Nazareth,  men  alligevel  vil  boje  sig  for  Mam- 
mon eller  viser,  at  han  elsker  Vellyst  mere,  end  han  elsker 
Gud,  er  meget  mere  uværdig  i  Herrens  Øjne  end  den  ærlige 
Hinduer,  som  i  Oprigtighed  bojer  sig  for  sin  Afgud  af  Træ 
og  Sten,  og  samme  Kontrast  kan  paavises  mellem  dem  og 
den  Kristne,  som  lægger  Planer  for  at  skade  sine  Medmen- 
nesker, eller  nærer  Had  mod  nogen  Sjæl,  som  Jesus  dode  for 
at  frelse. 

Digteren  siger: 

»Fra  alle  Sjælens  Tanke-Hoje 

Dyrk  Gud,  som  han  dig  staar  for  Øje.« 

Det  er  umuligt  for  et  Menneske  at  være  i  Besiddelse  af 
ædle  Folelser,  naar  han  aldeles  er  uden  Guds  Aand;  thi  i 
disse  Indskydelser  er  Guds  Aands  Bestræbelser  for  at  bringe 
den  Sjæl  tilbage  til  sin  Skaber.  Naar  Guds  Aand  unddrages 
Mennesket,  har  det  ingen  Tilbøjelighed  til  det  gode;  den 
guddommelige  Natur,  som  er  i  dem,  udslukkes,  og  de  tager 
ikke  mere  Hensyn  til  Sømmelighed,  Retfærdighed,  Barm- 
hjertighed eller  Sandhed,  og  Resultatet  bliver  deres  Ødelæg- 
gelse, saaledes  som  det  skete  med  Nephiterne  i  gamle  Dage. 
De  begyndte  at  odelægge  hverandre  indbyrdes  og  holdt  ikke 
op,  for  en  af  Jordens  ædleste  Menneske -Racer  udryddedes  og 
sank  ned  i  Forglemmelsens  Dyb,  og  kun  ved  deres  efter- 
ladte Ruiner  ligesom  taler  til  os  ud  af  Stovet,  medens  deres 
Optegnelser  blev  forbeholdt  Nutidens  Profeter  at  drage  frem 
for  Lyset.  Saaledes  er  Menneskets  Endeligt,  naar  han  bliver 
overladt  til  sig  selv. 

Vi  har  ogsaa  Eksempler  paa  Mennesker,  som  har  været 
under  den  Helligaands  Indflydelse,  og  paa  hvilke  store  Ting 
de  derved  blev  sat  i  Stand  til  at  udfore.  Eksempler  af  denne 
Slags  findes  spredt  ligesom  Juveler  gennem  de  hensvundne 
Tidsaldre.  Hvem  kan  tvivle  om,  at  saadanne  Mænd  som 
Abraham,  Moses  og  andre  aandelige  Kæmper,  der  stod  lige- 
som Fyrtaarne  paa  Livets  Kyst  og  sendte  deres  Lj^s  for- 
medelst deres  heltemodige  Eksempel  ud  blandt  deres  Med- 
mennesker, var  i  Besiddelse  af  en  hojere  Magt  end  den  blot 
menneskelige.  Kunde  nogen  nuomstunder  udfore  saadanne 
Gerninger,  uden  at  den  samme  Kraft  ledsagede  dem?  Vilde 
nogen  Mand  nu  til  Dags  ofre  sin  Son  paa  Alteret,  saaledes 
som  Abraham  gjorde,  uden  at  Gud  styrkede  ham?  Findes  der 
Mennesker,  som  kunde  gore  det,  uden  at  de  har  den  fuld- 
komneste Tro  paa  Gud?  Kan  Mennesket  gore  Krav  paa  Æren 
for  saadanne  Gerninger?  Nej,  Gud  vil  udfore  sin  egen  Ger- 
ning, og  Kodet  kan  ikke  rose  sig  i  hans  Nærværelse.  Hvad 
kunde  formaa  en  hebræisk  Yngling  som  David,  der  af  sin 
egen  Fader  blev  anset  for  uværdig  til  at  fremstilles  for  Pro- 
feten, da  denne  var  kommen  for  at  salve  Israels  fremtidige 
Konge,  til  at  trøde  frem  og  mode  Philisternes  Kæmpe  i  aaben 
Kamp.  Hvad  andet  end  Guds  Kraft  kunde  styrke  ham  og 
bringe  ham  til  at  staa  uden  Frygt  i  Israels  Guds  Navn,  naar 
al  Israel  skælvede.  Dette  gjorde  David  dog  ikke  i  sin  egen 
Styrke,  men  ved  Guds  Kraft,  paa  det  han  maatte  have  Æren. 
Hundrede  Mand  kunde  gerne  have  gaaet  ud  imod  Philisteren 
og  være  faldet  for  hans  Sværd,  om  ikke  den  Kraft  ledsagede 
dem.  Saadan  en  Daad  kan  Mennesket  udfore  ved  Himmelens 
Bistand,  men  der  udfordres  virksom  levende  Tro  for  at  op- 
naa  den. 


Naar  Mænd  handler  i  Israels  Guds  Navn,  skal  de  være  visse 
paa,  at  han  har  sendt  dem.  De  maa  have  en  Tro,  som  er 
urokkelig.  Ingen  kan  staa  sig  imod  et  Folk,  som  Herren  er 
med,  men  dersom  han  ikke  er  med  dem,  saa  maa  de  bukke 
under.  Han  virker  med  alle  Mennesker  i  Forhold  til  deres 
Tro.  Da  Jesus  besogte  Nephiterne,  sagde  han  til  dem,  at  han 
kom  fra  Jerusalem,  hvor  han  havde  været  korsfæstet  og  havde 
fortalt  sine  Disciple,  at  han  havde  andre  Faar,  som  ikke  var 
af  denne  Sti,  men  som  ogsaa  skulde  hore  hans  Rost;  men  de 
forstod  ham  ikke.  Han  sagde,  at  de  troede,  han  mente  Hed- 
ningerne, skont  han  aldrig  sagde,  at  han  vilde  vise  sig  for 
Hedningerne.  Disciplene  i  Jerusalem  kunde  ikke  forstaa 
ham  paa  Grund  af  deres  Vantro.  I  det  nye  Testamente  finder 
vi,  at  Jesus  veg  bort  fra  visse  Egne  og  gjorde  ikke  mange 
kraftige  Gerninger  paa  Grund  af  deres  Vantro. 

Gud  virker  med  Folket  i  Forhold  til  deres  Tro.  Sodoma  og 
Gomorrah  var  ikke  mere  skyldige  til  Fordommeise,  end  dette 
Folk  vilde  være,  dersom  deres  Tro  ikke  var  bedre  end  Ind- 
byggernes i  hine  gamle  Stæder;  men  de  Hellige  har  den  For- 
jættelse, at  deres  Tro  vil  vedvare.  Forsikringen  bestaar  i  det 
Lofte,  at  »dette  Rige  ikke  skal  fordærves  evindeligen,  ej  heller 
gives  til  et  andet  Folk«.  Den  Tro,  som  de  oprigtige  og  ydmyge 
Hellige  besidder,  vil  bringe  dem  Forlosning.  Den  frelsende 
Kraft  maa  findes  indvortes.  Solen  paa  Himlen  og  Vædsken  i 
Jorden  vil  bidrage  til  Træets  Udvikling,  men  kan  ikke  med- 
dele det  Livskraft,  hvis  det  ikke  har  den  i  sig.  Skolelæreren 
kan  ikke  give  Barnet  Fornuft,  han  kan  kun  uddanne  det.  So- 
len kan  gerne  forbrænde  et  dodt  Træs  Grene  med  sine  Straa- 
ler  og  Vandet  drukne  Rodderne,  og  dog  vil  det  forblive  dødt. 

Guds  Værk  er  visselig  lige  saa  fuldkomment  i  sin  Organi- 
sation som  Træet.  Hans  Rige  har  i  sig  al  den  Livskraft,  som 
er  nodvendig  for  dets  Bestaaende.  Naar  han  vender  sig  bort 
fra  en  Gerning,  saa  ophorer  det  med  at  være  hans  Værk  og 
vil  forgaa.  Alt  Menneskeværk  vil  forgaa;  thi  Mennesket  selv 
vil  forgaa  og  kan  ikke  frembringe  noget  mere  fuldkomment, 
end  det  selv  er,  men  Gud,  som  er  evig,  frembringer  det,  som 
er  evigt.  Liv  frembringer  Liv. 

Hvorfor  tror  de  Hellige,  at  alle  Religions-Systemer  har  no- 
gen Sandhed  i  sig?  Fordi  de  tror,  at  alle  Systemer,  eller  ret- 
tere Sandheden  som  er  i  dem,  er  en  Gang  bleven  brækket  af 
fra  det  rigtige  System.  Alt  det  Lys,  som  de  besidder,  er  ud- 
gaaet  fra  den  samme  Kilde,  ligesom  Lyset  i  denne  Byning 
kommer  fra  Solen;  det  maa  undertiden  trænge  sig  igennem 
Dunster  eller  Skyer  og  muligvis  blive  fordunklet,  men  alt  Lys 
kommer  oprindelig  fra  Lysets  Kilde.  Hele  Naturen  lærer  os 
denne   Sandhed.   Regndraaberne,   som  falder  paa   Bakkerne, 

finder  tilsidst  tilbage  til  Havet,  hvorfra  de  oprindelig  kom. 

De  havde  en  Kilde  —  et  Udspring.  Saaledes  er  det  ogsaa 
med  Mennesket;  det  kom  fra  Gud,  og  naar  det  er  værdigt, 
vender  det  tilbage  til  ham. 

Dette  Evangelium  er  ikke  dannet  af  Mennesker,  det  er  Guds 
Værk.  Man  kalder  det  »Mormonisme«  nu,  »Kristendom«  i 
Fortiden,  eller  hvad  Navn  man  vil  kalde  det  i  Fremtiden,  saa 
er  det  dog  Guds  Sandhed.  Enten  man  latterliggør  det  eller 
spotter  og  bagvasker  det,  eller  man  skamskænder  det  og  be- 
dækker det  med  Øgenavne,  saa  er  dog  alt  dette  kun  som  Stov 
og  Spindelvæv,  der  vel  kan  fordunkle  Juvelens  Glans  for  nær- 
værende, men  ikke  forringe  dens  virkelige  Værdi.  Det  er  Jesu 
Kristi  Evangelium  med  Frelse  for  alle  Mennesker  i  Forhold 
til  deres  Tro  og  Gerninger.  Den  eneste  Grund,  hvorfor  nogle 
i  den  store  Fremtid  vil  nyde  en  Herlighed  som  Solens  Glans, 
andre  som  Maanens  og  atter  andre  som  Stjernernes  Glans,  er 
fordi  der  er  saa  stor  Forskel  paa  Menneskenes  Gerninger;  thi 
eftersom  der  er  Forskel  paa  Arbejde,  er  der  ogsaa  Forskel  paa 
Belonning.  Dette  er  i  Overensstemmelse  med  sand  Filosofi, 
sand  Videnskab  og  sand  Religion.  Menneskene  kan  være  uret- 
færdige og  partiske  og  har  sine  sa^rlige  begunstigede,  som 
bliver  overost  med  Gaver,  som  de  ikke  har  fortjent,  men  Gud 
er  fuldkommen  og  handler  i  Retfærdighed  mod  alle.  En  Sjæl 
er  lige  saa  dyrebar  for  ham  som  en  anden,  naar  de  tjener 
ham  lige  oprigtigt.  Adam  kendte  Evangeliet,  Abraham  kendte 
det,  og  Moses  kendte  det  og  vilde  have  helliggjort  Israel,  der- 
som Folket  havde  vist  sig  værdigt  dertil,  men  ikke  en  Gang 
mægtige  Undergerninger  kunde  overbevise  dem.  De  kunde 
ikke  beholde  Evangeliet  hos  dem,  fordi  deres  Tro  ikke  var 
stærk  nok.  Kristus  bragte  det  samme  Evangelium,  som  havde 
frelst  Adam,  Abraham,  Moses  og  andre;  han  udrakte  atter  sin 
Arm  med  Barmhjertighed  til  sin  ulydige  Familie  og  drog 
den  kun  tilbage,  fordi  Menneskene  vendte  sig  fra  ham. 

Gud  har  gengivet  Evangeliet  i  de  sidste  Dage.  Denne  Er- 
klæring  bliver  gjort  i  al  Ydmyghed  og  Alvorlighed.  Den  Al- 
mægtige har  oprejst  en  stor  Profet,  hvem  Menneskene  kalder 
Joseph  Smith,  men  hvem  Gud  uden  Tvivl  kender  under  et 
andet  Navn,  som  er  lige  saa  helligt  som  de  himmelske  Navne, 
som  Moses  og  Abraham  nu  har.  Menneskene  vil  i  Alminde- 
lighed foragte  ham,  ligesom  Joderne  foragtede  »Tommer- 
manden  Josefs  Son«.  De  burde  ikke  have  bekymret  sig  saa 
meget  om  hans  Navn  paa  Jorden,  men  tænkt  mere  paa  hans 
Navn  og  Myndighed  i  Himmelen.  Det  er  af  større  Vigtighed 
at  faa  at  vide,  om  Gud  har  sendt  en  Mand,  end  at  bryde  sig 
om  hans  Navn  eller  hans  Familie.  Den  vigtige  Betydning  lig- 
ger ikke  i  det  Navn,  han  har,  hvor  mange  Penge  han  har, 

eller  hvilken  Stilling  han  indtager  i  Samfundet,  men  i  Af- 
gørelsen af  det  Spørgsmaal:  Har  Gud  sendt  ham  eller  ikke? 
Er  han  Guds  eller  Djævelens  Tjener?  Dersom  han  er  Guds 
Tjener,  da  skylder  Verden  ham  Ære  og  Agtelse,  men  dersom 
han  ikke  er  det,  da  er  det  bedst,  at  Verden  faar  det  at  vide 
jo  før  jo  hellere.  Dersom  Joseph  ikke  var  sendt  af  Gud,  da 
er  vi  visselig  nogle  Daarer,  men  dersom  han  var  sendt  af  Gud, 
og  dette  er  Guds  Værk,  som  aldrig  skal  gaa  til  Grunde,  da 
kan  vi  ikke  være  varsomme  nok  i  vor  Vandel,  kan  ikke  elske 
disse  Principper  for  højt  eller  arbejde  for  vedholdende  fol- 
deres Fremme.  De  er  værd  alt,  hvad  der  fordres  af  os.  Jeg 
ved,  saa  vist  som  jeg  lever,  at  de  er  sande,  og  jeg  siger  i  Jesu 
Kristi  Navn,  at  om  I  vil  tro  paa  Gud,  omvende  eder  fra  eders 
Synder  og  blive  dobt  og  derefter  modtage  den  Helligaand, 
skal  I  erholde  samme  Vidnesbyrd,  som  jeg  har.  Dette  siger 
jeg  til  dem,  som  ikke  allerede  er  i  Besiddelse  af  det. 

Til  dem,  som  allerede  har  denne  Kundskab,  siger  jeg:  Gud 
velsigne  eder  og  styrke  eders  Vidnesbyrd;  thi  den  Dag  vil 
komme,  da  alle,  som  ikke  med  Vished  ved,  at  dette  Værk  er 
Sandhed,  ikke  vil  kunne  bestaa.  Amen! 


CAMILLE  FLAMMARION:  VERDENS 
UNDERGANG. 

(Fortsat.) 

III. 

Teologerne  omkring  os  lærer  —  tvært  imod  alle  Fornuftens 
og  Naturens  Love  —  Love,  der  er  ligesaa  uforanderlige  som 
Gud  selv,  —  at  Jorden  er  skabt  ved  Guds  Ord  af  Intet  og  skal 
igen  tilintetgøres.  Begge  Dele  er  lige  umuligt.  Flammarion 
udtrykker  i  det  efterfølgende  paa  udmærket  Maade  netop  de 
Sidste  Dages  Helliges  Opfattelse  af  dette  Punkt,  netop  den 
Lærdom,  som  Joseph  Smith  tværtimod  alle  sin  Tids  Teologer 
fremsatte,  og  som  er  i  Overensstemmelse  med  den  sunde  For- 
nuft, med  Videnskaben  og  med  den  mest  fremskredne  mo- 
derne Filosofi. 

IV. 

Flammarion  skriver: 

»Det  er  umuligt  at  tænke  sig  nogen  Begrænsning  af  Stof- 
fets Udstrækning.  (Fremhævelsen  er  foretaget  af  os  og  bedes 
læst  i  Sammenhæng  med  den  Fremhævelse,  der -kommer  se- 
nere.) Hvor  vi  vender  os  hen,  har  vi  for  os  gennem  det  uen- 
delige Rum  en  uudtømmelig  Kilde  til  den  hvilende  Energis 
Omsætning  i  sanselig  Bevægelse  og  derfra  i  Varme  og  andre 

Kraftytringer  — ;  det  er  ikke  en  simpel  Mekanisme,  der  gaar 
som  et  optrukket  Urværk  og  tilsidst  løber  ud  for  bestandig.« 

»Universets  Fremtid  og  dets  Fortid  er  Et.  Kunde  en  eller 
anden  Dag  i  Tiden  hidføre  dets  Ende,  vilde  denne  Dag  for- 
længst være  indtruffet,  og  vi  vilde  ikke  sidde  her  og  drøfte 
dens  Mulighed.« 

»Det  er  kun  fordi  vore  Fatteevner  er  anlagt  paa  endelige 
Forhold,  at  vi  fristes  til  at  tillægge  alle  Ting  en  Begyndelse 
og  en  Slutning.  Vi  forstaar  ikke,  at  der  kan  eksistere  en  ab- 
solut endeløs  Række  Omdannelser  saavel  i  Fortiden  som  i 
Fremtiden,  eller  at  materielle  Kombinationer  i  aldrig  stand- 
set Rækkefølge  kan  føre  fra  Planeten  til  Sole,  fra  Sole  til  .... 
Stjerneuniverser  af  endnu  højere  Orden  etc.  etc.  Og  dog  har 
vi  jo  hver  Dag  Himmelhvælvingen  for  os  som  et  Billede  paa 
Uendeligheden.  Men  skont  vi  hverken  kan  fatte  Rummels  eller 
Tidens  Uendelighed,  er  vi  dog  næsten  endnu  mindre  i  Stand 
til  at  tænke  os  en  hvilken  som  helst  Grænse  for  Rummet  eller 
Tiden;  vor  Tanke  sætter  med  et  Spring  over  Grænsen  og  ved- 
bliver sit  Lob  —  den  kan  ikke  rumme  det  tomme  Intet.  Lad 
os  gennemfare  Rummet  i  hvilken  som  helst  Retning  fra  nu 
af  og  til  evig  Tid,  aldrig  vil  vi  naa  dets  Ende,  lad  os  i  Tan- 
ken udmale  os  en  nok  saa  lang  Folgerække  af  Begivenheder 
—  altid  vil  der  vokse  nye  Muligheder  frem  af  Tidens  Skod.« 

»I  absolut  Forstand  burde  vi  uden  Tvivl  hverken  tale  om 
»Rum«  eller  »Tid«,  men  kun  om  »Uendelighed«  og  »Evig- 
hed«. Over  for  disse  Begreber  svinder  enhver  Maalsangivelse, 
hvor  lang  den  end  er,  ind  til  et  Punkt.  Vi  forstaar  ikke,  fatter 
ikke  Uendeligheden  i  Rummet  eller  i  Tiden,  men  denne  vor 
bristende  Evne  er  intet  Bevis  mod  det  Absolute.  I  samme 
Øjeblik  vi  indrømmer,  at  vi  ikke  mægter  at  fatte  den,  foler 
vi,  at  Uendeligheden  omgiver  os  til  alle  Sider,  og  at  et  Ver- 
densrum, begramset  af  en  Væg  eller  en  hvilken  som  helst 
Skranke,  i  og  for  sig  er  en  absurd  Forestilling.  Og  lige  saa 
lidt  kan  vi  benægte,  at  der  i  et  hvilket  som  helst  Moment  af 
Evigheden  har  kunnet  eksistere  et  System  af  Verdenskloder, 
hvis  Bevægelser  udmaaler  Tiden,  men  ikke  skabte  den.  Ska- 
ber vore  Ure  maaske  Tiden?  Nej,  de  maaler  den  kun.  Vore 
Maal  for  Tiden  og  Rummet  forsvinder  over  for  det  Absolute. 
Men  det  Absolute  er  evigt.« 

V. 

I  det  efterfølgende  fremsætter  Flammarion  sin  tidligere 
nævnte  Opfattelse  af  Verdens  Skabelse,  og  naar  vi  kun  tager 
Afstand  fra  hans  darwinistiske  Ide  om  en  Nebulose,  kan  vi 
uden  Betænkning  give  vor  Tilslutning  til  det  alt  sammen, 
(husk  ogsaa  den  tidligere  Udhævelse  i  Teksten)  naturligvis 

med  den  Undtagelse,  at  vi  anerkender  den  store  Guds  Haand 
i  det  skabte,  mens  det  for  ham  er  en  simpel  fysisk  Proces. 

»Vi  lever  i  Uendeligheden  uden  selv  at  ane  det.  Haanden, 
som  holder  denne  Pen,  er  sammensat  af  evige  og  uforgænge- 
lige Grundstoffer,  og  de  Atomer,  der  indgaar  i  disse,  eksiste- 
rede allerede  i  den  Nebulose,  den  kosmiske  Gastaage,  hvoraf 
ogsaa  vor  Planet  er  fremgaaet,  og  de  vil  vedblive  at  eksistere 
i  al  .Fremtid.  Dine  Lunger  aander,  din  Hjerne  tænker  ved 
Hjælp  af  Stofdele  og  Kræfter,  som  var  i  Virksomhed  allerede 
for  Millioner  Aar  siden,  og  som  aldrig  vil  ophore  at  virke. 
Og  den  lille  Kugle,  vi  bebor,  er  midt  i  Uendeligheden  —  ikke 
i  Midtpunktet  af  en  begrænset  Verdensby  gning  —  nej,  midt 
i  Uendeligheden;  og  det  samme  gælder  om  den  fjerneste  Fiks- 
stjerne, vore  Teleskoper  kan  opdage.«  —  — 

Længere  fremme  i  Teksten  prøver  han  paa,  og  med  glim- 
rende Resultat,  at  bibringe  os  en  Forstaaelse  af  Tidens  og 
Rummets  Uendelighed.  Han  siger: 

»Rummet  er  uden  Grænse.  Lad  os  paa  Tankens  Vinger 
svinge  os  ud  fra  Jorden  i  en  hvilken  som  helst  Retning  og 
med  en  hvilken  som  helst  Hastighed,  lad  os  ile  fremad  i 
Maaneder,  Aar,  Aartusinder,  altid,  uden  Ophor,  aldrig  vil  vi 
møde  en  Hindring  for  vor  Flugt,  aldrig  vil  vi  nærme  os  en 
Grænse.  Vi  bliver,  hvor  vi  er:  paa  Tærskelen  til  det  uende- 
lige Rum,  der  alle  Vegne  gaber  os  i  Møde.« 

»Tiden  er  uden  Grænse.  Lad  os  tænke  os,  at  vi  bliver  ved 
at  leve  gennem  alle  Tider;  lad  os  føje  Aartusinder  til  Aar- 
tusinder, Verdensperioder  til  Verdensperioder  —  aldrig  vil 
vi  komme  til  Enden.  Vi  bliver,  hvor  vi  er:  paa  Evighedens 
Tærskel.« 

Han  mener,  at  Pascals  Definition  af  det  uendelige  Rum, 
at  »det  er  en  Kugle,  hvis  Centrum  er  alle  Vegne,  og  hvis  Om- 
kreds er  intet  Steds«,  er  den  bedste,  der  eksisterer,  denne  For- 
klaring er  fuldkommen,  det  er  ikke  muligt  at  føje  et  Ord 
til  den. 

Han  fortsætter: 

»Den  lille  Kreds  af  Iagttagelser,  vi  kan  udnytte  her  paa 
Jorden,  sætter  os  i  Stand  til  at  konstatere,  at  den  samme 
Mængde  Stof  og  den  samme  Sum  af  Bevægelse  forbliver  ufor- 
andret gennem  alle  Stoffets  og  Bevægelsens  vekslende  Til- 
syneladelser,  det  er  kun  Formen,  der  skifter,  Stof  og  Kraft 
omdannes,  men  deres  Mængde  holder  sig  uforandret  *).  De 


*)  Denne  Lære  kan  udtrykkes  ved  den  korte  Sætning:  »Energi- 
summen er  konstant«,  og  den  gør  fuldstændig  Ende  paa  den  taa- 
belige  Lærdom,  at  Jorden  skulde  være  skabt  af  intet.  For  at  lette 
Forstaaelsen  vil  vi  give  følgende,  let  fattelige   Forklaring   af  det 

levende  Væsener  yder  os  bestandig  et  Eksempel  herpaa.  De 
fodes,  vokser  ved  Optagelse  af  Substanser  fra  Omverdenen, 
og  naar  de  dor,  opløses  de  og  tilbagegiver  Naturen  alle  de 
Grundstoffer,  hvoraf  deres  Legeme  bestod.  Intet  kan  i  bog- 
stavelig Forstand  tilintetgøres.  Det,  som  vedbliver  at  være, 
—  uforanderligt  i  Mængde,  men  i  Former,  der  stadig  veksler 
efter  de  Maader,  hvorpaa  den  sanselige  Verden  viser  sig  for 
os,  —  er  en  Magt,  for  hvilken  intet  Maal  gives;  men  vi  tvin- 
ges til  at  erkende  den  som  ubegrænset  i  Rummet  og  uden  Be- 
gyndelse eller  Ende  i  Tiden.« 

»Intet  kan  i  bogstavelig  Forstand  tilintetgøres«,  skriver 
Flammarion.  Stakkels  Folkekirke,  igen  omstoder  Videnska- 
ben en  af  dine  Lærdomme.  Vore  kære  Medmenneskers  Me- 
ning, at  Jorden  er  skabt  af  intet,  viste  sig  at  være  uholdbar, 
og  nu  kapper  Videnskaben  ogsaa  Hovedet  af  den  gamle  Ide, 
at  Verden  skal  tilintetgøres.  —  »Mormonismen«  og  Videnska- 
ben er  derimod  i  den  skonneste  Harmoni,  som  sand  Religion 
og  Videnskab  nødvendigvis  maa  være  det.  Flammarion  me- 
ner ogsaa,  at  Fornuftvæsener,  højere  i  Grad  end  vi,  kunde 
leve  paa  en  Klode  og  i  en  Temperatur,  hvor  vi  vilde  for- 
tæres. 

Darwinisterne  mener,  at  Menneskene  har  udviklet  sig  grad- 
vis fra  et  meget  lavt  Standpunkt,  lidt  efter  lidt  udviklet  sig 
i  Fuldkommenhed,  men  Meneskets  Historie  lærer  os  noget 
andet;  de  gamle  Ægypteres  Kultur  var  meget  hoj,  i  sine  Ret- 
ninger hojere  end  vor  Kultur  nu,  og  vor  Tid  med  alle  dens 
tekniske  Hjælpemidler  og  ved  Bistand  af  alle  de  største  Dyg- 
tigheder fra  alle  Jordens  Folkeslag,  vilde  ikke  være  i  Stand 
til  at  skabe  et  Værk  som  den  store  Pyramide  —  hvem  der 
saa  end  har  bygget  den.  Hvad  den  græske  og  romerske  Kul- 
tur angaar,  ser  vi  jo  endnu  stadig  hen  til  den  og  lærer  af 
den.  Hvad  kan  nu  Grunden  være  til  at  der  paa  en  vis  Tid 
og  hos  et  bestemt  Folk  blomstrer  en  hoj   Kultur,  som  saa 


nævnte  Forhold:  En  Sæk  Mel  staar  ved  Foden  af  en  Bygning  paa 
4  Etager,  der  bliver  lagt  et  Reb  om  den  og  en  Mand  hejser  den 
op  til  4.  Etage;  Manden  har  lagt  en  vis  Mængde  Kraft  i  at  hæve 
Sækken.  Er  denne  Kraft  gaaet  tabt?  Nej.  Sækken  har  nu  hvad 
man  kalder  Beliggenhedsenergi,  ved  at  forandre  Beliggenhed  kan 
den  udføre  et  vist  Stykke  Arbejde,  ved  at  glide  ned  paa  sin  tid- 
ligere Plads  kan  den  f.  Eks.  over  en  Trisse  hæve  en  Sæk  af  samme 
Vægt  til  samme  Højde.  Naar  Kul  brænder  i  en  Dampovn  fortæres 
de,  men  gaar  ikke  tabt;  de  omsættes  i  Varmeenergi,  og  Varmen 
til  Bevægelsesenergi,  og  denne  udnyttes  af  Menneskene,  men  intet 
gaar  nogensinde  tabt.  De  nævnte  Eksempler  giver  naturligvis  det 
hele  i  grove  Træk. 

igen  efter  nogle  faa  Decennier  synker  bort  og  efterlader  den 
ganske  Verden  i  Uvidenhed  og  Mørke? 

Det  synes,  som  om  Herren,  hver  Gang  hans  Rige  har  væ- 
ret oprettet  paa  Jorden,  har  udgydt  sin  Aand  over  alle  de 
omboende  Folkeslag,  og  udgydt  den  i  Forhold  til  Vigtigheden 
af  hver  Uddeling.  Under  Abraham  og  Moses  blomstrede  den 
store  Kultur  i  Ægypten,  og  da  Kristus  blev  født,  da  han  le- 
vede, og  da  hans  Apostle  efter  ham  fortsatte  hans  Arbejde, 
blomstrede  en  endnu  hojere  Kultur  i  Grækenland  og  Rom 
og  skod  saa  smukke  Blomster,  at  ingen  senere  Tid  endnu  har 
kunnet  frembringe  Mage  til  —  ligesom  Kristi  Uddeling  var 
større  end  Mose,  var  det  Lys  og  den  Kundskab,  som  Herren 
skænkede  til  Jorden,  storre  og  skønnere  under  den  forste  en 
under  den  sidste.  Ingen  senere  Tid  har  kunnet  maale  sig  med 
den  græske  Billedhuggerkunst,  og  naar  vi  lader  vore  egne 
Digtere  uænsede,  læser  vi  Homer;  hvem  kender  ikke,  hvor 
højt  den  græske  Videnskab  stod,  hvem  kender  ikke  Aristo- 
teles og  Arkimedes,  og  sporg  enhver  Skoledreng,  som  har 
lært  Matematik,  om  han  har  hørt  Navnet  Pythagoras,  hvem 
kender  ikke  Navnet  Sokrates  og  ved,  at  det  knyttes  til  noget 
af  det  bedste,  menneskelig  Filosofi  har  frembragt. 

Da  Guds  egen  Son  skulde  komme  til  Jorden,  da  han  kom 
vandrende  her  og  udførte  sin  Mission,  under  hans  og  hans 
Apostles  Arbejde,  virkede  Herren  med  ved  at  udgyde  sin 
Aand  over  Folkene  og  lade  Sandhedens  Lys  skinne  til  dem 
i  Forhold  til  deres  Anstrengelser  for  at  finde  det,  og  de,  der 
annammede  Evangeliet,  modtog  Sandheden  i  dens  Fylde. 

Menneskene  gjorde  sig  imidlertid  uværdige  til  at  have 
Sandheden  iblandt  sig,  et  tykt  Mørke  sænkede  sig  over  Jor- 
den, og  Dumhed  og  Grusomhed  herskede  blandt  Folkene 
Aarhundrede  efter  Aarhundrede.  Men  lyse  Tider  oprandt  at- 
ter, og  Videnskab  og  alle  skonne  Kunster  tog  et  Opsving  som 
aldrig,  tilforn  og  bredte  sig  i  en  Udstrækning,  der  aldrig  var 
set  Mage  til  for  —  mod  denne  sidste  Blomstring  af  Kulturen 
er  de  tidligere  som  Stjernerne  i  Forhold  til  Solen,  thi  Her- 
ren udfører  igen  et  Værk  blandt  Menneskenes  Born,  et  Værk, 
hvis  Mage  aldrig  har  været  set  paa  Jorden,  og  Kundskab  skal 
skjule  Jorden  som  Vandet  skjuler  Havets  Bund,  derfor  giver 
Gud  til  Mænd  som  Flammarion  Kundskab  om  de  store  Sand- 
heder, som  før  laa  skjult  i  Mørket  og  endnu  gør  det  for  den 
store  Hob.  Han  er  en  af  de  Mænd,  der  bryder  de  gammel- 
dags, snævre  Traditioner  og  tænker  paa  sin  egen  Maade,  og 
derfor  naar  han,  hvad  de  Kujoner  og  snæversynede  ikke  gør, 
som  følger  blindt  i  en  eller  anden  stor  Mands  Fodspor,  som 
har  talt  eller  skrevet  for  dem. 


Det  Resultat,  Flammarion  kommer  til  i  sin  Bog,  bliver  i 
Korthed:  Jorden  og  vi  selv  er  evige,  idet  baade  vi  og  vor 
Klode  bestaar  af  Grundstoffer,  der  har  eksisteret  fra  Evighed 
af  og  vil  vedblive  at  eksistere  i  al  Evighed.  Med  Hensyn  til 
Menneskets  Bestaaen  som  levende  og  personligt  Væsen  mener 
han,  at  det  kun  er  Aanden,  der  efter  Legemets  Død  vil  fort- 
sætte sin  Tilværelse  ned  gennem  Tiderne.  Resultatet  kan 
sammenfattes  i  de  to  Linier,  hvormed  Bogen  slutter: 

»Thi  Verden  kan  ingen  Ende  have, 
ej  heller  nogen  Begyndelse.« 


STJERNERNE 

Store  Stjerner  staa  deroppe, 
Stirre  gennem  Natten  ned, 
Store    Stjerner,    store    Ojne, 
Der  om  alt  paa  Jorden  ved. 

Nede  lyser  stærke  Lygter, 
Slukkes  dog  ved  Midienat, 
Mørket  kommer.  Tiden  flygter. 
Vogt  den  ene,  dyre  Skat. 

Vogt  dit  Hjerte,  vaer  din  Tanke, 
Stjerner  ser  paa  Jorden  ned. 
Og  vi  ved  ej,  naar  vi  banke 
paa  din  Port,  o  Evighed. 
J.  J. 

RETTELSE:     I  forrige  Nr.  Side  74  staar  Ældste  Aug.  G, 
Schou,  skal  være  Aug.  S.  Schou. 

